[{"text_idx": "#000005", "text": "Ychwanegodd \u201cHoffwn estyn fy niolch fel cadeirydd i bawb a oedd mor barod i\u2019n cefnogi fel theatr - y cast a\u2019r plant, y gwirfoddolwyr a\u2019r gynulleidfa. Roedd pawb mor barod i gydweithio i ddangos eu pasys covid ac i ddilyn y canllawiau ychwanegol, ac roedd o wir yn gwneud ein gwaith ni fel gwirfoddolwyr yn llawer haws.\u201d"}, {"text_idx": "#000006", "text": "Un a oedd yn y theatr yn ystod yr wythnos oedd yr awdur o Fo\u0302n, Marlyn Samuel."}, {"text_idx": "#000007", "text": "Dywedodd - \"Un o uchafbwyntiau calendr cynyrchiadau Theatr Fach Llangefni yn ddi os ydi\u2019r Pantomeim blynyddol. Oherwydd Covid, am y tro y cyntaf ers blynyddoedd lawer ni chafwyd pantomeim y llynedd wrth gwrs. Braf iawn felly oedd cael camu\u2019n o\u0302l i\u2019r theatr eleni i fwynhau\u2019r Pantomeim unwaith eto. Gwych iawn hefyd oedd cael gwylio a mwynhau pantomeim newydd sbon danlli wedi cael ei ysgrifennu\u2019n arbennig ar gyfer y criw gan Caryl Bryn a Carwyn Jones."}, {"text_idx": "#000009", "text": "Rydym yn gobeithio\u2019n arw fod y pantomeim yn ddechrau i lu o gynyrchiadau eto, ac mi fyddwn fel pwyllgor rheoli y theatr yn bwrw ati i geisio darparu calendr llawn o gynyrchiadau a digwyddiadau yn 2022 yn ddibynnol ar sefyllfa gyfredol Covid."}, {"text_idx": "#000010", "text": "Diolch unwaith eto i bawb a ddaeth i wylio\u2019r pantomeim, a chofiwch beidio a\u0302 chadw\u2019n ddieithr."}]